Diari Oficial de la Generalitat Valenciana


Sumari del DOGV 7738, del 10-03-2016 (2016/1664)

Extracte de la Resolució de 29 de febrer de 2016, del president de l'Institut Valencià de Competitivitat Empresarial (IVACE), per la qual es convoquen ajudes dirigides a centres tecnològics de la Comunitat Valenciana per a l'exercici 2016.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1664


Data del document
:   29-02-2016

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 29 de febrer de 2016, del president de l'Institut Valencià de Competitivitat Empresarial (IVACE), per la qual es convoquen ajudes dirigides a centres tecnològics de la Comunitat Valenciana per a l'exercici 2016. [2016/1664]  
BDNS (Identif.): 301947  
  
De conformitat amb el que preveuen els articles 17.3b i 20.8 a de la Llei 38/2003, de 17 de novembre, General de Subvencions, es publica l'extracte de la convocatòria el text complet de les quals es pot consultar en la Base de Dades Nacional de Subvencions  
http://www.pap.minhap.gob.es/bdnstrans/index  
Així mateix, està disponible en l'adreça web  
http://www.ivace.es  
   
Primer. Beneficiaris  
Centres tecnològics de la Comunitat Valenciana que tenen la condició d'organisme d'investigació i difusió del coneixement segons la definició de l'apartat 1.3.e del marc comunitari sobre ajudes estatals de I+D+i, sempre que en el moment de l'adjudicació de les ajudes estiga registrat com a centre tecnològic a l'empara del que disposa el Reial Decret 2093/2008, de 19 de desembre, pel qual es regulen els centres tecnològics i els centres de suport a la innovació tecnològica d'àmbit estatal i es crea el registre d'estos centres, o haja sol·licitat la seua inscripció; per a este últim supòsit serà causa de revocació de l'ajuda la no obtenció de la inscripció i habilitació com a centre tecnològic en el termini que es determine en la resolució de concessió.  
   
  
Segon. Objecte  
La convocatòria perseguix potenciar la investigació i el desenvolupament tecnològic, a través de la millora de les infraestructures d'investigació i de la capacitat per a desenvolupar excel·lència en matèria de I+D dels centres tecnològics de la Comunitat Valenciana per mitjà de la col·laboració entre distints centres tecnològics.  
Es donarà suport a projectes de I+D en col·laboració, establida a través d'acords entre centres tecnològics de la Comunitat Valenciana.  
   
Tercer. Bases reguladores  
Orde de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana, IMPIVA (DOCV 5417, 29.12.2006).  
   
Quart. Dotació pressupostària  
L'import global màxim que es destinarà per a la concessió de les ajudes previstes en la convocatòria ascendirà a 8.315.510 euros.  
Les ajudes seran cofinançades en un 50 % a través del Programa Operatiu FEDER de la Comunitat Valenciana 2014-2020.  
Es podrà subvencionar un percentatge de fins al 100 % del cost total de l'activitat no econòmica que realitzen les entitats beneficiàries.  
   
  
Quint. Termini de presentació de sol·licituds  
El termini per a la presentació de les sol·licituds començarà l'endemà de la publicació del present extracte en el Diari Oficial de la Comunitat Valenciana (DOCV) i finalitzarà el 15 d'abril de 2016, a les 24 hores.  
   
Sext. Altres dades  
1. Presentació de sol·licituds: tant la sol·licitud com la memòria es presentaran davant del Registre Telemàtic de la Generalitat.  
2. Documentació: per a la sol·licitud de l'ajuda, la prevista en l'article 9 de la convocatòria, i als efectes de justificació, la prevista en l'article 12.  
3. Requisits generals dels projectes: hauran de realitzar-se en el territori de la Comunitat Valenciana i tindre les especificitats i els requisits tècnics del programa arreplegats en l'annex 1 de la convocatòria.  
Els projectes finançats a càrrec de la convocatòria s'emmarcaran preferentment en les prioritats temàtiques (eixos de desenvolupament i entorns sectorials) desenvolupades en l'Estratègia d'Especialització Intel·ligent per a la Investigació i Innovació a la Comunitat Valenciana (RIS3-CV) i s'alinearan amb els objectius definits en esta.  
4. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, desenvolupats en l'annex 1, apartat C.  
Perquè el projecte supere l'avaluació tècnica serà necessària una puntuació mínima global de 60 punts.  
5. Costos objecte de subvenció: gastos de personal propi, gastos en servicis externs i gastos generals.  
6. Pagament de les ajudes:  
a) Es procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles.  
b) Es podrà anticipar l'ajuda fins al percentatge previst en la Llei de Pressupostos de la Generalitat per a 2016. Queden exonerats de l'obligació de presentar garantia els beneficiaris inscrits i habilitats com a centres d'innovació i tecnologia en el registre regulat pel Reial Decret 2093/2008, de 19 de desembre, si bé podrà exigir-se la presentació d'un informe d'auditoria elaborat per auditor o empresa auditora externa inscrita en el Registre Oficial d'Auditors de Comptes que audite els comptes anuals de l'entitat beneficiària, o de qualsevol auditor o empresa inscrita en el ROAC (Registre Oficial d'Auditors de Comptes) si no està obligada l'entitat a auditar els seus comptes anuals.  
  
7. Forma de justificació: per mitjà de la presentació d'un compte justificatiu amb aportació d'informe d'auditor de comptes, en els termes que preveu l'article 12 de la resolució de convocatòria.  
8. Termini màxim de justificació: 10 de febrer de 2017.  
  
València, 29 de febrer de 2016.- El president de l'IVACE: Rafael Climent González.